Les primeres movilizaciones nel casu los ERE's propuestos por Coca Cola Iberian Partners son dende güei una realidá nes cuatro plantes afectaes en Palma de Mallorca, Fuenlabrada, Alicante y Cualloto (Asturies). Nel casu asturianu la plantía cortó al mediu día la antigua carretera de Santander a la altura la fábrica, cumpliendo col paru de dos hores por cada turnu propuestu polos sindicatos mayoritarios, CCOO y UGT. Estos paros tan convocaos tamién pa los próximos díes 6, 11 y 13; mientres que los díes 18 y 20 los paros van ser de 24h.
#000001
Con estes midíes los y les trabayaores de les fábriques dependientes de Coca Cola Iberian Partners manifiesten el descontentu por un proceso de ERE que va afectar a 1250 persones de les cuales 750 van ser despidíes y otres 500 recolocaes en dellos llugares de trabayu diferentes, lo cual tamién implica una movilidá pa los más afortunaos.
#000002
Estes acciones a nivel nacional vienen precedíes de les acontecíes nel día "Zero" na planta d'Alicante, donde'l paru foi masivu ya incluso hubo acciones informatives pa frenar y boicotear el consumu del popular refrescu.
#000004
No referente al casu asturianu hai de destacar qu'el Conseyeru d'Industria, Graciano Torres ya se reunió güei por primera vez cola representación de la multinacional (Coca Cola Iberian Partners) y volverá facelo nos prósimos díes a fin de alcordar una solución digna pa la planta asturiana d'Asturbega y la so plantía.
#000005
CreativeCommons by-SA . Aviso Legal
#000006